Stefan Zweig

Stefan Zweig (28. november 1881 – 22. februar 1942) var en østrigsk forfatter.

Zweig skrev noveller og korte fortællinger samt biografier om Joseph Fouché, Honoré de Balzac, Marie Antoinette og Maria Stuart. Den blev udgivet på tysk som Maria Stuart og på dansk som Mary, dronning af Skotland og øerne . Hans værker er udgivet på engelsk under pseudonymet "Stephen Branch" , en direkte oversættelse af hans navn. Hans biografi om dronning Marie-Antoinette blev til en Hollywood-film med MGM skuespillerinden Norma Shearer i titelrollen.

Allerede i 1920'erne og 1930'erne var Stefan Zweig en verdenskendt forfatter.

Der findes betydelige Zweig-samlinger på British Library og på State University of New York at Fredonia. Den første, som blev overdraget til biblioteket af dens værger i maj 1986, omfatter mange genstande af ikke overraskende bredde og sjældenhed, blandt disse Mozart-manuskripter og hans egen Verzeichnüss, dvs. komponistens eget, håndskrevne tematiske katalog over hans værker.

Den tyske forfatter Stefanie Zweig, der er født i 1932 er ikke i familie med Stefan Zweig.

Liv og arbejde 
Han blev født i Wien som søn af Moritz Zweig en velhavende jødisk tekstilfabrikant og Ida Brettauer Zweig fra en østrigsk storkøbmandsfamilie. Han læste filosofi og litteraturhistorie og knyttede sig i Wien til den avantgardistiske Jung-Wien bevægelse. Den jødiske religion spillede ingen central rolle i hans uddannelse. "Min mor og far var kun jødiske som resultat af en tilfældighed ved fødslen," sagde Zweig i et interview. Skønt hans essays blev udgivet af Neue Freie Presse, hvis litterære redaktør var den zionistiske leder Theodor Herzl, var Zweig ikke tiltrukket af Herzls jødiske nationalisme.

Zweig flygtede fra Østrig i 1934 efter Hitlers magtovertagelse i Tyskland, som var begyndt at smitte af i Østrig. Han blev forsvaret af komponisten Richard Strauss, som modigt afslog at fjerne Zweigs navn fra plakaterne i Dresden til sin opera Den stilfærdige kone (Die schweigsame Frau), som Zweig skrev librettoen til. Hitler afslog at overvære premieren som planlagt, og operaen blev forbudt efter tre opførelser.

Zweig flygtede til England og boede først i Bath og London og blev engelsk statsborger. Efter udbruddet af 2. verdenskrig nåede han via New York, Argentina og Paraguay til Brasilien. Her begik han og hans anden hustru Lotte født Charlotte Elisabeth Altmann selvmord med Veronal i Petrópolis i fortvivlelse over fremtidsudsigterne for Europa og den europæiske kultur. Efter Singapores fald troede de, at nazismen ville sprede sig til hele jorden. "Jeg finder det bedre i rette tid og med hævet hoved at afslutte et liv, hvor intellektuelt arbejde betød den reneste glæde og personlig frihed det største gode på jorden," skrev han. Hans selvbiografi Verden af i går udkom posthumt og er en lovprisning af den europæiske kultur, han vidste var tabt.

Bibliografi

Skønlitteratur (uddrag) 
 Buchmendel (1929)
 Følelsernes vildveje (en samling af fire noveller)
 Fireogtyve timer af en kvindes liv ()
 Brændende hemmelighed (novelle) ()
 Skaknovelle () (1941), hans berømteste kortroman, som handler om en mands besættelse af skak, mens han er i fangenskab hos Gestapo. 
 Brev fra en ukendt kvinde ()
 Amok () (1922), hans berømteste roman.
 Den evige broders øjne. En legende (noveller) ({{Lang-de|Die Augen des ewigen Bruders}}) (1922)

 Biografier 
 Kamæleonen () (1929. (Udgivet på dansk 1950.)
 Sjælens lægedom. Mesmer, Mary Baker Eddy, Freud  1931) – et værk i tre dele med hver sin individuelle biografi. Værkets grundlæggende ide er, at Christian Science, religionen som blev grundlagt af Mary Baker Eddy, og psykoanalysen, den lægelige og litterære bevægelse som grundlagdes af Sigmund Freud, begge udspringer af opdagelser af en misforstået videnskabsmand og hypnotisør fra det 18. århundrede, Franz Anton Mesmer.
 Havenes besejrer: Magellans historie () (1938)
 Marie Antoinette ( (1932)
 Erasmus () (1934)
 Romain Rolland: Manden og hans værker () (1921)
 Paul Verlaine Balzac () (1922), udgivet alene eller som en af en tredelt bog: Drei Meister: Balzac, Dickens, Dostoeffsky.
 Mary, dronning af Skotland og øerne () (1935)

 Andre ikke-skønlitterære værker 
 Brasilien: Et fremtidens land ()
 Verden af i går () – memoirer, udgivet posthumt.

 Værker med relation til Zweig 
Flere af Zweigs værker er filmatiseret. Blandt andet nævner Wes Anderson, at hans The Grand Budapest Hotel (2014) er inspireret af flere af Zweigs romaner, blandt andet Rausch der Verwandlung og Ungeduld des Herzens.

I 2016 instruerede tyskeren Maria Schrader filmen Stefan Zweig - Farvel til Europa (Vor der Morgenröte''), der handler om Zweigs rejser i Nord- og Sydamerika.

Eksterne henvisninger 

 Fischer Verlag udgiver et omfattende udvalg af Zweigs værker i billigudgave.
 Dansk oversigt over Zweigs værker 
 Zweig-samlingen hos British Library 
 Zweig-samlingen hos Daniel A Reed Library, Fredonia College, Staten New York 
 StefanZweig.org
 StefanZweig.de
 PushkinPress.com 

Novelleforfattere fra Østrig
Faglitterære forfattere fra Østrig
Romanforfattere fra Østrig
Personer der har begået selvmord
Østrigere i 1800-tallet
Østrigere i 1900-tallet